Najbolja svih vremena: Sandra Perković zlatna na Europskom!

Rekordni peti put u nizu Sandra Perković osvojila je zlatnu medalju na Europskom prvenstvu. Niti jedna atletičarka u povijesti nema pet europskih zlata, a kamo li pet u nizu. Nevjerojatan podvig naše najbolje sportašice

<p>Dramatično finale <strong>Europskog prvenstva u Berlinu</strong> priuštila nam je najbolja atletičarka svih vremena. Jer kada osvojite pet europskih prvenstava zaredom, kada ste dvostruka olimpijska i svjetska pobjednica, onda vas se s pravom tako može oslovljavati. <strong>Sandra Perković (28) </strong>rekordni peti put u nizu osvojila je naslov europske prvakinje u bacanju diska.</p><p>A kako je tek njoj... Do pete serije sve je bilo neizvjesno. Sandra se mučila, nervoza je bila očigledna i nikako nije mogla prebaciti 60 metara. Daljinu koju inače prebaci kao od šale, zatvorenih očiju ili sa svezanom drugom rukom, danas jednostavno nije mogla.</p><p>Njemice su se smjenjivale na vrhu, <strong>Nadine Muller </strong>vrlo rano je preuzela vodstvo nakon čega su se tu pojavile i <strong>Shanice</strong> <strong>Craft </strong>te <strong>Claudine</strong> <strong>Vita</strong>. Sandra je cijelo vrijeme bila na poziciji za medalju, ali tek je u petoj seriji prvi put zasjela na prvo mjesto.</p><p>Hitac u mrežu, pa 59,09m, zatim 56,97m pa ponovno hitac u mrežu. Kao da smo gledali reprizu s Olimpijskih igara u kojoj je Sandra iz jednog jedinog ispravnog hica došla do olimpijskog naslova... No, onda je došla ta zlatna peta serija, Perković je disk poslala na dalekih 67,62m i slavlje je moglo početi.</p><p>Nitko nikad u povijesti nije osvojio <strong>pet zlata na Europskom prvenstvu,</strong> a kamo li to učinio zaredom. Sandra je, eto, prva. Imamo najbolju atletičarku svih vremena, a tek joj je 28 godina...</p><p>Druga je završila <strong>Nadine</strong> <strong>Muller </strong>s 63,00m, a srebro je proslavila kao zlato. Tako je to kada se borite protiv Sandre, unaprijed znate da je za vas srebrna medalja kao zlatna. Treća je završila <strong>Shanice Craft </strong>s rezultatom 62,46m.</p><p>Slavite, veselite se. Teško da će netko u skorije vrijeme ponoviti ovakav rezutat.</p><p><strong>VIDI OVO: <a href="https://joomboos.24sata.hr/prvi/10-stvari-koje-moras-znati-o-mariu-mandzukicu-9260">10 stvari koje morate znati o Mariu Mandžukiću</a>.</strong></p>